**MATINALĂ**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O rază de soare spontană

mi-a spart insomnia şi-a dat fuga-n casă;

sufletul meu cu singurătatea faimoasă

o sărută ca pe-o surioară.

Bun venit, tu, rază de soare!

Rămâi îmbietoare în neajunsul meu

dă foc vitregiei din galeşa disperare

şi însoţeşte-mă-n iubiri mereu.

Probează dimineaţa în fiori caniculari

când vrăbiile mi-aduc triluri duioase,

viaţa mă tânguie cu ofurile-i mari,

la radio ascult palavre mincinoase.